### Beslutning

Tove Lassen og Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens foranstående indstilling af 22. februar 2021.

Enhedslisten de Rød-Grønnes byrådsgruppe og Mille Olesen henholdte sig til Enhedslisten de Rød-Grønnes byrådsgruppes ændringsforslag.

Ændring af retningslinjerne for frikøb af tilbagekøbsklausuler og iværksættelse af initiativer til fremme af frikøb af tilbagekøbsklausuler.

### Resumé

I forbindelse med vedtagelsen af budget 2021 blev det besluttet at arbejde videre med initiativer til fremme af frikøb af tilbagekøbsklausuler.

Det foreslås, at kommunen en gang årligt indhenter mæglervurderinger af alle de boligejendomme, der er udstykket i ejerlejligheder eller etableret som andelsboliger, og at vurderingerne og frikøbsbeløbet offentliggøres på kommunens hjemmeside.

Samtidig ændres retningslinjerne for frikøb, dels således at grænsen for, hvornår der skal indhentes mere end én mæglervurdering, hæves fra 2 mio. kr. til 5 mio. kr., dels således at frikøbsbeløbet fremover opgøres på grundlag af et gennemsnit af alle de indhentede vurderinger og ikke kun på grundlag af gennemsnittet af de to højeste vurderinger.

Endelig foreslås det, at der i samarbejde med private rådgivere arbejdes videre med en oplysningskampagne om frikøb af tilbagekøbsklausuler, herunder udarbejdelse af en hjemmeside.

### Indstilling

Det indstilles:

At 1) de reviderede retningslinjer for frikøb af tilbagekøbsklausuler tiltrædes (bilag 1).

### Sagens forløb

22-02-2021 Magistraten

Fremsendes til [adresse] med bemærkning, at Magistraten i mødet den 22. februar 2021 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 12. februar 2021.

Susanne Hermansen tog forbehold.

Borgmester Alf Frandsen deltog ikke i sagens behandling.

 10-03-2021 [adresse]
Tove Lassen og Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens foranstående indstilling af 22. februar 2021.

Enhedslisten de Rød-Grønnes byrådsgruppe og Mille Olesen henholdte sig til Enhedslisten de Rød-Grønnes byrådsgruppes ændringsforslag.